CELEX: 31997R0293
Language: el
Date: 1997-02-17 00:00:00
Title: Κανονισμός (ΕΚ) αριθ. 293/97 του Συμβουλίου της 17ης Φεβρουαρίου 1997 που τροποποιεί τον κανονισμό (ΕΟΚ) αριθ. 738/92 για την επιβολή οριστικού δασμού αντιντάμπινγκ στις εισαγωγές νημάτων από βαμβάκι, καταγωγής Βραζιλίας και Τουρκίας, όσον αφορά δύο τουρκικές εταιρείες

Avis juridique important

|

31997R0293

Κανονισμός (ΕΚ) αριθ. 293/97 του Συμβουλίου της 17ης Φεβρουαρίου 1997 που τροποποιεί τον κανονισμό (ΕΟΚ) αριθ. 738/92 για την επιβολή οριστικού δασμού αντιντάμπινγκ στις εισαγωγές νημάτων από βαμβάκι, καταγωγής Βραζιλίας και Τουρκίας, όσον αφορά δύο τουρκικές εταιρείες  

Επίσημη Εφημερίδα αριθ. L 050 της 20/02/1997 σ. 0001 - 0002

ΚΑΝΟΝΙΣΜΟΣ (ΕΚ) αριθ. 293/97 ΤΟΥ ΣΥΜΒΟΥΛΙΟΥ της 17ης Φεβρουαρίου 1997 που τροποποιεί τον κανονισμό (ΕΟΚ) αριθ. 738/92 για την επιβολή οριστικού δασμού αντιντάμπινγκ στις εισαγωγές νημάτων από βαμβάκι, καταγωγής Βραζιλίας και Τουρκίας, όσον αφορά δύο τουρκικές εταιρείες ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1),τον κανονισμό (ΕΟΚ) αριθ. 738/92 (2), και ιδίως το άρθρο 1 παράγραφος 6,την πρόταση της Επιτροπής μετά από διαβούλευση στα πλαίσια της συμβουλευτικής επιτροπής,Εκτιμώντας:Α. Προηγούμενη διαδικασία (1) Το Συμβούλιο, με τον κανονισμό (ΕΟΚ) αριθ. 738/92, επέβαλε οριστικό δασμό αντιντάμπινγκ στις εισαγωγές νημάτων από βαμβάκι των κωδικών ΣΟ 5205 11 00 έως 5205 45 90 και 5206 11 00 έως 5206 45 90 καταγωγής, μεταξύ άλλων, Τουρκίας. Διενεργήθηκε δειγματοληπτικός έλεγχος των Τούρκων εξαγωγέων και επιβλήθηκαν ατομικοί δασμοί που κυμαίνονταν από 4,9 έως 12,1 % στις εταιρείες που υποβλήθηκαν στο δειγματοληπτικό έλεγχο, ενώ σε άλλες συνεργασθείσες εταιρείες που δεν συμπεριλαμβάνονταν στο δείγμα επιβλήθηκε μέσος σταθμισμένος δασμός ύψους 9 %. Δασμός 12,1 % επιβλήθηκε στις εταιρείες που είτε δεν αναγγέλθηκαν είτε δεν συνεργάστηκαν κατά την έρευνα.Β. Αίτηση επανεξέτασης για νέους εξαγωγείς (2) Η Επιτροπή έλαβε αιτήσεις επανεξέτασης για νέους εξαγωγείς όσον αφορά τους δασμούς που εφαρμόζονται σήμερα σε δύο τουρκικές εταιρείες, Abalioglu AS και Kipas AS, που ισχυρίστηκαν ότι δεν συνδέονται με κανέναν από τους εξαγωγείς ή παραγωγούς που υπόκεινται στα μέτρα αντιντάμπινγκ και ότι δεν εξήγαγαν το σχετικό προϊόν κατά την περίοδο έρευνας στην οποία βασίζονται τα εν λόγω μέτρα. Ακόμη, οι εταιρείες ισχυρίστηκαν ότι είχαν, πράγματι, εξαγάγει το προϊόν στην Κοινότητα μετά την προαναφερθείσα περίοδο έρευνας.(3) Οι εταιρείες Abalioglu AS και Kipas AS προσκόμισαν, μετά από σχετικό αίτημα, αποδεικτικά στοιχεία που θεωρήθηκαν επαρκή για την απόδειξη πλήρωσης των όρων που επιβάλλει το άρθρο 11 παράγραφος 4 του κανονισμού (ΕΚ) αριθ. 384/96 (που καλείται εφεξής «βασικός κανονισμός») για την επανεξέταση νέου εξαγωγέα. Επειδή κατά την έρευνα που οδήγησε στην έκδοση του κανονισμού (ΕΟΚ) αριθ. 738/92 διενεργήθηκε δειγματοληπτική εξέταση, το αίτημα για επανεξέταση σύμφωνα με το άρθρο 11 παράγραφος 4 του βασικού κανονισμού δεν ήταν δυνατό να γίνει αποδεκτό. Ωστόσο, τα αποδεικτικά στοιχεία που προσκόμισαν οι εν λόγω εταιρείες επαρκούν για να επιτρέψουν την τροποποίηση του κανονισμού (ΕΟΚ) αριθ. 738/92, σύμφωνα με το άρθρο 1 παράγραφος 6 του εν λόγω κανονισμού, ώστε να επιβληθεί στους συγκεκριμένους εξαγωγείς ο δασμός που ορίζεται στο άρθρο 1 παράγραφος 2 του κανονισμού αυτού.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Το άρθρο 1 του κανονισμού (ΕΟΚ) αριθ. 732/92 τροποποιείται ως εξής:- στην παράγραφο 2 στοιχείο β), στο τέλος του κειμένου προστίθενται τα εξής:«Abalioglu AS 9 % (πρόσθετος κωδικός Taric 8569)»«Kipas AS 9 % (πρόσθετος κωδικός Taric 8569)».Άρθρο 2 Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Φεβρουαρίου 1997.Για το ΣυμβούλιοΟ ΠρόεδροςG. ZALM(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 82 της 27. 3. 1992, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 285/97 (ΕΕ αριθ. L 48 της 19. 2. 1997, σ. 1.